Love (Michael Bublé albumas)
Love (rašoma kaip tiesiog ❤️) – dešimtasis kanadiečių atlikėjo Michael Bublé studijinis albumas, išleistas 2018 m. lapkričio 16 d. Jam pristatyti išleisti du singlai: „When I Fall in Love“ ir „Love You Anymore“. Albumas susilaukė kritikų pripažinimo ir buvo komerciškai sėkmingas. Per pirmąją savaitę JAV parduota per 111 tūkstančių kopijų ir jis debiutavo antrojoje „Billboard 200“ reitingo vietoje, tampant aštuntuoju atlikėjo įrašu, pasiekusiu reitingo dešimtuką. Jungtinėje Karalystėje per pirmąją savaitę parduota per 66 tūkstančiai kopijų, debiutuojant pirmojoje albumų reitingo vietoje ir tampant ketvirtuoju atlikėjo įrašu, pasiekusiu šią viršūnę. 2019 m. gegužės mėnesio duomenimis, Jungtinėje Karalystėje parduota per 300 tūkstančiai kopijų ir įrašas tapęs platininiu.